**OPREDELITEV IN POMEN DELA TER PROSTEGA ČASA**

Ali je delo zgolj potreba ali je sredstvo za zadovoljevanje drugih potreb?

Ustvarjanje dobrin in opravljanje storitev, s katerimi zadovoljujemo svoje potrebe in potrebe drugih, je NUJNO. Potrebe silijo ljudi k DELU. Doživljanje dela in prostega časa je SUBJEKTIVNO.

**E. Alardt** loči: MATERIALNE (imeti), SOCIETALNE (ljubiti) in PERSONALNE POTREBE (biti).

Potrebe in načini zadovoljevanja le-teh je odvisno od DRUŽBENOZGODOVINSKIH OKOLIŠČIN ter od POLOŽAJA POSAMEZNIKA V DRUŽBI.

Opredelitev dela je vedno družbeno določena (značilna je za določeno družbo v določenem času).

**DELO** je povezano s **ČASOM**, ko **PROIZVAJAMO DOBRINE in STORITVE ZA NEPOSREDNO** in **POSREDNO ZADOVOLJEVANJE POTREB**

primarne potrebe

sekundarne potrebe

V vseh družbah je delo TEMELJ EKONOMSKEGA SISTEMA ali EKONOMIJE.

institucije, v okviru katerih potekajo proizvodnja, menjava, delitev in poraba dobrin in storitev.

**PROSTI ČAS** je **ČAS**, ko si **SAMI IZBIRAMO DEJAVNOSTI** . Bolj poudarjeno je ZADOVOLJEVANJE POTREB posameznika.

**DELITEV NA DELO IN PROSTI ČAS**

Določitev delovnega časa se pojavi z INDUSTRIALIZACIJO in RAZVOJEM KAPITALIZMA.

S tem je določen tudi prosti čas.

tabela 1: Razmere pred in po industrijski revoluciji.

|  |  |
| --- | --- |
| PREDINDUSTRIJSKA DRUŽBA | POINDUSTRIJSKA DRUŽBA |
| ne poznajo točno določitev delovnega časa | določitev delovnega časa |
| delo se je prepletalo z drugimi dejavnostmi | delo se loči od preostalega časa – prostega časa |
| produkcija dobrin je večinoma odvisna od vremenskih razmer | produkcija dobrin ni neposredno odvisna od naravnih dogajanj |
| delo poteka največkrat v družinskem okolju | delo se seli iz družinskega okolja v širši družbeni prostor |

**DELO KOT ZAPOSLITEV IN ZUNAJDELOVNI ČAS**

Delo kot **zaposlitev:**

* določen delovni čas
* časovna in prostorska ločitev od drugih dejavnosti
* plačana dejavnost
* denar omogoča ljudem nadaljnje zadovoljevanje potreb
* vloga delojemalca nasproti delodajalcem

merilo delitve: lastništvo proizvajalnih sredstev

Delo kot **samozaposlitev**:

* delo z lastnimi proizvajalnimi sredstvi
* zaposleni so v vlogi delojemalca in delodajalca
* ločimo individualno in kolektivno samozaposlitev (večje število posameznikov)

**Zunajdelovni čas**: čas, ko ljudem ni potrebno biti na delovnem mestu (gospodinjsko delo, razne obveznosti, prosti čas)

**Prosti čas** je del zunajdelovnega časa, poudarek je na relativno svobodni izbiri dela.

**Neplačano delo** je delo, ki je pogosto dojeto kot nedelo in je zato manj cenjeno (gospodinjsko delo, vzgoja otrok, skrb za starejše...)

**Formalno delo ( samozaposlitev in zaposlitev)** je delo, za katerega velja da:

* poteka v določenih organizacijah oz. institucijah
* ima priznan status dela
* ga skuša družba regulirati s pravili ali delovno zakonodajo

**Neformalno delo** je:

* plačano delo zunaj določenih institucij in neprijavljeno (delo na črno - siva ekonomija)
* delo, kjer opravljamo neplačano produkcijo dobrin in storitev (družinsko delo, pomoč ostarelim, varstvo otrok, vzajemna pomoč pri gradnji hiše)
* altruistično delo (nesebično, požrtvovalno delo)

**POMEN ZAPOSLITVE**

Zaposlitev ima v življenju ljudi osrednje mesto.

Zakaj je zaposlitev tako pomembna?

1. človek velik del življenja preživi na delovnem mestu (tudi del zunajdelovnega časa je namenjenega pripravam na delo)
2. glavni vir dohodkov in materialna osnova za zadovoljevanje potreb v prostem času
3. določa status posameznika - delati pomeni biti vključen v družbo
4. prinaša nekatere socialne pravice - socialno zavarovanje

**DELITEV DELA**

**1. DRUŽBENA DELITEV DELA**

* najstarejša delitev dela se pojavi z nastankom človeške družbe - delitev dela po starosti in spolu
* delitev dela zahteva tudi menjavo dobrin (naturalno gospodarstvo - blagovno denarno gospodarstvo)
* danes gospodarstvo delimo na :

1. PRIMARNI SEKTOR
2. SEKUNDARNI SEKTOR
3. TERCIALRNI ali STORITVENI SEKTOR

Posledica: POKLICNA DIVERZIFIKACIJA (obstoj velikega števila poklicev)

* delo delimo tudi na:

1. UMSKO ali NEMANUALNO DELO
2. FIZIČNO ali MANUALNO DELO

Kriterij delitve: izobrazba oz. znanje

**2. TEHNIČNA DELITEV DELA**

* prvič se pojavi z razvojem manufaktur v 16.st.
* z industrijsko revolucijo tehnična delitev dela vedno bolj napreduje
* vedno večjo vlogo pridobi terciarni sektor

**DELO IN TEHNOLOŠKE SPREMEMBE**

Dobrine proizvajamo in storitve opravljamo s pomočjo DELOVNIH SREDSTEV in na RAZLIČNE NAČINE.

Z izpopolnjevanjem delovnih sredstev se je povečala KOLIČINA PROIZVEDENIH DOBRIN.

Prelomnico predstavlja **INDUSTRIJSKA REVOLUCIJA**:

* zmanjševanje kmečkega prebivalstva
* uvajanje strojne proizvodnje ali mehanizacije (človek sprva privesek stroja)
* nastajanje mest oz. urbanizacija
* razvijejo se številne nove panoge

Kljub nenehnim tehnološkim spremembam je bilo potrebnih vedno več delovnih mest.

Ob sekundarnem sektorju (industrijski sektor) se je širil **STORITVENI SEKTOR.**

Razvoj tehnologije je vplival tudi na POKLICNO in IZOBRAZBENO STRUKTURO ZAPOSLENIH in na STRUKTURO BREZPOSLENIH.

Povečala se je potreba po kvalificirani in izobraženi delovni sili, s tem je narasel pomen **ŠOLANJA**.

Z mehanizacijo se je uveljavila tudi **ZNANSTVENA ORGANIZACIJA DELA.**

študija **W. TAYLORJA** o porabi časa za posamezne gibe:

* delovni proces je temeljil na strogi in natančni razdelitvi opravil = tehnična delitev dela
* izvrševanje, načrtovanje in nadzor so bili ločeni
* čas vsakega giba je bil normiran

**TAYLORIZEM:** način organizacije dela

**Cilj**: delo delavca naj bi postalo čim bolj podobno stroju!

Novost v organizaciji dela je uvedel v začetku 20.st. **FORD** (izdelovalec avtomobilov v ZDA):

* prevzel je lastnosti taylorizma
* uvedel je tekoči trak

**FORDIZEM**

Posledice:

* množična proizvodnja standardiziranih izdelkov za množični trg
* poceni izdelki
* stroški delovne sile so bili na nizki ravni
* nizki kapitalski stroški
* odvzeta je ustvarjalnost posameznika
* pogosta odsotnost z dela (poškodbe)

Danes poskušajo odpraviti negativne posledice fordizma z **OBOGATITVIJO DELOVNIH NALOG** (razširitev delovnih nalog, skupinska delitev dela, rotacija na delovnem mestu).

**NOVE TEHNOLOGIJE**

V 40-ih in 50-ih 20.st. so začeli uvajati **AVTOMATIZIRANO TEHNOLOGIJO** (sprva v kemični industriji v ZDA):

* v predelavi surovin in izdelavi končnega izdelka človekova prisotnost ni bila potrebna, to nalogo so prevzeli stroji (avtomatska kontrola)
* človek je potreben le še pri načrtovanju in uvajanju inovacij in pri nadzoru kakovosti izdelka
* prednosti: stroji opravijo dolgočasno in nevarno delo, nižje cene izdelkov, krajši delovnik, več prostega časa
* slabosti: povečanje nazaposlenosti, pri delu človek ne potrebuje izkušnje in dodatna znanja

**INFORMACIJSKA TEHNOLOGIJA (kibernetizacija):**

* proizvodne procese upravljajo stroji
* stroj prevzame nadzorovalno oz. kontrolno funkcijo
* računalniško vodenje se začne uporabljati tudi izven industrije, v terciarnem sektorju (združitev doma in delovnega mesta)

Širjenje informacijske tehnologije od 70-ih 20.st. imenujemo **INFORMACIJSKA REVOLUCIJA**, ki pomeni prelom z industrijsko dobo.

***POSTINDUSTRIJSKA*** *oz.* ***INFORMACIJSKA DRUŽBA*** *je doživela številne spremembe in vnesla novosti****:***

1. *večji poudarek na ustvarjanju simbolov in manipulaciji z njimi*
2. *premik zaposlovanja iz sekundarnega v storitveni sektor*
3. *novi poklici: programerji, finančni analitiki, oglaševalci...*
4. *nove veščine znanja - komunikacijske veščine*
5. *delo lahko človek opravlja kjerkoli - ponovna združitev doma in delovnega mesta*
6. *večja fleksibilnost v organizaciji delovnega in prostega časa*
7. *omogočila je globalizacijo gospodarstva*

**VPLIV NOVIH TEHNOLOGIJ NA DELO IN DOŽIVLJANJE DELA**

**Obstajajo različna stališča:**

* avtomatizacija vrača človeku tisto, kar mu je odvzela tehnologija tekočega traku (znanje, ustvarjalnost, odgovornost, nadzor nad delovnim procesom), težko fizično in monotono umsko delo naj bi v prihodnosti prevzeli stroji in roboti, ostale bi le ustvarjalne zaposlitve, delovni čas bi se skrajšal in spremenil odnos do dela.

**DELO** naj bi postalo **REDKA DOBRINA** in **VREDOTA**. Ne bo predstavljalo samo dolžnosti, ampak veselje, ugodnost...

* nastala naj bi družba znanja - povečalo se bo število različnih strokovnjakov, večji pomen si bo pridobila izobrazba
* **"MIT TEHNOLOŠKE SPREMEMBE"** oz. **TEHNOLOŠKI OPTIMIZEM**- v avtomatizaciji je za večino ljudi delo rutinsko, dolgočasno in nezanimivo. Možnosti napredovanja so majhne. **USTVARJALNOST** je **PRIVILEGIJ OZKE INTELEKTUALNE ELITE**.
* uvajanje informacijske tehnologije ima podobne učinke kot jih je imela avtomatizacija - zmanjšuje se potreba po kvalificirani delovni sili, narašča "oslovsko" delo, prihaja do **BIFURKACIJE DELOVNE SILE** na ravni podjetja: na eni strani strokovnjaki - intelektualna elita, na drugi čedalje več nekvalificiranih delavcev.
* **Braverman** - zgodila naj bi se **POLARIZACIJA** v **POKLICNI STRUKTURI -** na dnu vedno večji delež nekvalificiranih in polkvalificiranih delavcev, na vrhu peščica upravljalcev in strokovnjakov. Od 19.st. je tehnologija osrednji dejavnik dekvalifikacije delovnih mest.

**DELO IN ODTUJITEV (ALIENACIJA)**

**K. Marx:** Delo je najpomembnejša primarna človeška dejavnost, s katero človek aktivno spreminja naravo in jo prilagaja svojim potrebam. Z delom se človek osvobaja naravne nujnosti in spreminja naravo ter samega sebe.

delo je temeljna razsežnost človekove eksistence

Negativni vidiki dela:

* delo vedno poteka v določenih odnosih med ljudmi
* odnosi so neenakovredni
* manjšina posreduje proizvajalna sredstva, večina opravlja nizko plačano delo (ne odločajo o proizvodih svojega dela, ne doživljajo zadovoljstva, so nezadovoljni in nesrečni) - odtujenost do dela, delajo zgolj za preživetje

Odtujitev postane bolj očitna z **MENJAVO** in **DENARJEM** kot sredstvom za menjavo. Delavec se do proizvoda lastnega dela obnaša kot do tujega predmeta.

Z razvojem kapitalizma postane delovna sila **BLAGO**, prepuščena zakonu ponudbe in povpraševanja (mezdno delo).

Delo ustvarja bogastvo, medtem ko mezdno delo predstavlja le del bogastva. Ostanek si v obliki profita prisvojijo lastniki proizvajalnih sredstev.

Kapitalizem je sistem brezobzirnega tekmovanja, ki se ukvarja z **MAKSIMIRANJEM DOBIČKA** in ne z zadovoljevanjem človekovih potreb - **GLAVNI VIR ODTUJITVE**.

**Rešitev**: komunistična družba (skupna proizvajalna sredstva - družbena last) - v delu bo človek znova našel zadovoljstvo in samouresničitev.

**ORGANIZIRANOST ZAPOSLENIH**

***1. SINDIKAT***



**SINDIKAT je MNOŽIČNA ORGANIZACIJA ZAPOSLENIH.**

**Cilj:** EKONOMSKA ZAŠČITA ZAPOSLENIH.

Sindikalno gibanje je nastalo v **½ 19.st**. kot SREDSTVO VZPOSTAVLJANJA "RAVNOTEŽJA MOČI" med delodajalci (kapitalisti) in delojemalci (delavci).

Sprejetje sindikatov kot legitimne organizacije s strani države je pomemben korak k INDUSTRIJSKI DEMOKRACIJI in INSTITUCIONALIZACIJI INDUSTRIJSKEGA KONFLIKTA (Dahrendorf), kar bo pripomoglo k stabilnosti družbe.

**Sredstva sindikatov:**

1. KOLEKTIVNO POGAJANJE - rezultat: KOLEKTIVNA POGODBA
2. STAVKA ("uradna stavka")

**Vloga sindikatov** **v postindustrijskih družbah**:

* sindikat izgublja svoj pomen: upadanje števila zaposlenih, njihova prizadevanja so že postala uzakonjena
* sindikati bodo preživeli, v kolikor bo obstajalo delavstvo

***2. PROFESIONALNA ZDRUŽENJA***



**POKLICI IN PROFESIJE**

**POKLIC** je **RELATIVNO STALEN VZOREC VEDENJA, KI POSAMEZNIKU OMOGOČA PREŽIVLJANJE IN DOLOČA NJEGOV DRUŽBENI STATUS**.

Nastanek poklicev je povezan z **DRUŽBENO DELITVIJO DELA.**

Pomembno je razlikovanje med **POKLICEM** in **POKLICEM kot PROFESIJO. VSAKA PROFESIJA JE TUDI POKLIC, VSAK POKLIC PA ŠE NI PROFESIJA.**

|  |  |
| --- | --- |
| ***poklic*** | ***profesija*** |
| *rutina in izkustvo* | *sistematična teorija (daljši čas šolanja)* |
| *ne pozna avtoritete strokovne sodbe* | *avtoriteta strokovne sodbe* |
| *ne uživa v tolikšni meri podpore in zanimanja javnosti* | *uživa podporo, zanimanje in varstvo javnosti* |
| *ne velja v tolikšni meri* | *dostop do profesionalne dejavnosti je omejen* |
|  | *profesionalna kultura* |
| *poklicna združenja*  *(društvo avtomehanikov, pekov...)* | *profesionalna združenja*  *(zdravniška, odvetniška zbornica)* |
|  | *profesionalna etika* |

V modernih družbah narašča število poklicev, za katere se zahteva visoko strokovno usposobljenost, znanje oz. visoko izobrazbo .

Vzroki za naraščanje potreb po profesijah:

* rast industrije zahteva specializirano znanstveno in strokovno znanje
* zapletenost trgovine zahteva finančne in pravne strokovnjake
* razvoj države blaginje in širitev državne uprave sta razširili področja zaposlovanja ter ustvarila nove poklice
* hiter gospodarski razvoj je ustvaril premoženjsko podlago za plačevanje specializiranih storitev

Ena prvih oblik poklicnega združenja so bili CEHI. Danes imajo redki poklici brez visoke izobrazbe posebna poklicna združenja.

Pripadniki profesij oblikujejo **PROFESIONALNA ZDRUŽENJA** (skupnosti) - s tem vzpostavijo **NOTRANJI NADZOR** nad njihovim delom. Združenje lahko prepove delo tistemu, ki je kršil **PROFESIONALNO ETIKO.**

vsebuje **NAČELA IN PRAVILA**, ki se nanašajo **NA OPRAVLJANJE PROFESIJE:**

* *predanost delu*
* *medsebojna podpora*
* *izmenjava znanj in izkušenj...*

**Cilj:** poglobljeno strokovno delo, čim bolj kakovostni dosežki, inovacije, upoštevanje interesov in blaginje celotne skupnosti, neodvisnost od političnih strank...

***Funkcionalizem****: nosilci profesij delujejo po teh načelih in pozitivno vrednotijo profesionalna združenja. Njihove tržne predanosti so povsem upravičene.*

***Weberjansko usmerjeni sociologi****: v profesionalnih združenjih vidijo tržno strategijo, saj si skušajo zagotoviti vpliv na trgu delovne sile:*

1. *maksimizirajo nagrade*
2. *s svojim delovanjem nadzirajo ponudbo (predpisani pogoji za vstop..)*
3. *disciplinski postopki za člane*

*V javnosti skušajo ohraniti vtis o lastni izjemnosti in nepogrešljivosti.*

**BREZPOSELNOST**

Stopnja brezposelnosti je spremljajoč pojav tržnih gospodarstev.

Poznamo:

1. **REGISTRIRANO BREZPOSELNOST -** med brezposelne se štejejo vsi, ki so kot brezposelni prijavljeni na ustreznih zavodih ali pa prejemajo denarna nadomestila
2. **BREZPOSELNOST PO METODI ILO** (International labour organization) - med brezposelne se uvrščajo tisti, ki v času (teden), ko so bili anketirani, niso opravljali nobenega plačanega dela in so v dveh tednih od dneva anketiranja pripravljeni začeti opravljati neko plačano delo in so v štirih tednih pred anketo aktivno iskali zaposlitev.

**Vzroki za brezposelnost**:

* problemi v družini
* slabo finančno stanje podjetja oz. stečaj
* odvisnosti...

Vrste brezposelnosti:

1. **SEZONSKA BREZPOSELNOST:** posledica nihanj v proizvodnji, podjetja se prilagajajo nihanjem s sezonskim najemanjem in odpuščanjem delavcev.
2. **FRIKCIJSKA BREZPOSLENOST:** posledica prehoda delavca iz enega podjetja v drugega, iskanja prve zaposlitve, iskanje ponovne zaposlitve po odpustitvi in čakanja na zaposlitev, navadno je kratkotrajna.
3. **STRUKTURNA BREZPOSELNOST:** izhaja iz neusklajenosti med ponudbo in povpraševanjem po določenih poklicih, vzrok je hiter tehnološki razvoj.

Stopnjo brezposelnosti izračunamo tako, da število brezposelnih v nekem trenutku delimo s celotno delovno silo (aktivno prebivalstvo).

**Socialne kategorije,** ki so **največkrat brezposelne:**

* mladi, ki iščejo prvo zaposlitev - invalidi
* ljudje z nizko stopnjo izobrazbe - starejši odpuščeni delavci

**Segmentiran trg delovne sile:**

* **primarni trg delovne sile**: varnost zaposlitve, možnost napredovanja, razmeroma visoki dohodki..
* **sekundarni trg delovne sile**: nizki dohodki, nekvalificirane zaposlitve, ni možnosti napredovanja, izpostavljanje brezposelnosti

**BREZPOSELNOST V SLOVENIJI**

Do konca 80-ih. 20.st. je predstavljala zanemarljiv problem (socializem - pravica do dela s proizvajalnimi sredstvi v družbeni lasti).

Nato je nastopila gospodarska kriza. Rešitev je bila vidna v ponovnem uvajanju zasebne lastnine proizvajalnih sredstev in uveljavljanju tržnih načel pri zaposlovanju.

Leta 1990 je nov zakon o delavnih razmerjih dopustil pravico do odpuščanja. Končalo se je obdobje varnosti in naraščati je začela brezposelnost.

Razpad Jugoslavije je pomenil dodatni korak k brezposelnosti, saj je prišlo do izgube jugoslovanskega tržišča.

Značilnosti slovenskega zaposlitvenega prostora:

* preveč poklicno neusposobljenega prebivalstva
* premalo prebivalstva z visoko izobrazbo
* premalo dodatnega usposabljanja

**TEHNOLOŠKE SPREMEMBE, GLOBALIZACIJA GOSPODARSTVA IN BREZPOSELNOST**

Visoka stopnja brezposelnosti je delno posledica tehnološkega razvoja - tehnološka brezposelnost.

Z uvajanjem tehnologije so ljudje pokazali odpor **- LUDIZEM**.

Stroji so izgnali človeka iz delovnega procesa, vendar zamenjava delavcev s stroji ni vodila k zmanjševanju, ampak k povečanju delovnih mest in zaposlitve. Tehnološke spremembe so omogočile hiter gospodarski razvoj.

Tehnološke spremembe danes človeka znova hitreje izločajo iz proizvodnega procesa, kot zmore tržna ekonomija ustvariti novih delovnih mest - velik odliv delovnih mest iz sekundarnega sektorja.

V novejšem obdobju gre za t.i. **GOSPODARSKO RAST BREZ ZAPOSLOVANJA** - konec obdobja polne zaposlenosti.

Dodatno proces spodbuja **GLOBALIZACIJA GOSPODARSTVA** - nova mednarodna delitev dela.

Po letu 1980 je na rast brezposelnosti imela določen vpliv **EKONOMSKA DOKTRINA SVOBODNEGA TRGA - NEOLIBERALIZEM**:

* prenos zaposlovanja v dobičkonosne oblike podjetništva (zasebna podjetja)
* zmanjšalo se je zaposlovanje v javnih in državnih ustanovah
* zmanjšala se je moč sindikatov

V gospodarsko razvitih in bogatih državah se oblikuje siromašen in segregiran **PODRAZRED**.

**POSLEDICE BREZPOSELNOSTI**

Posledice brezposelnosti za družbo in posameznika:

* ***POSLABŠANJE KAKOVOSTI ŽIVLJENJA***
* ***ZMANJŠAJO SE ZAPOSLITVENE MOŽNOSTI LJUDI, ki težko pridobijo zaposlitev***
* ***VLOGA "GREŠNIH KOZLOV" - poglabljajo se družbene delitve dela in ustvarjajo družbeno napetost***
* ***NASTANEJO DRUŽBENI PROBLEMI (npr. nasilje, večja stopnja samomorilnosti, razne oblike kriminala)***
* ***EKONOMSKI STROŠKI (denarna nadomestila, manj davkov v državni proračun)***
* ***FINANČNE POSLEDICE za posameznika***
* ***ZDRAVSTVENI PROBLEMI (slabše duševno zdravje, samomori, večja smrtnost, odvisnosti)***
* ***MANJ DRUŽABNIH STIKOV (odpovejo se številnim dejavnostmi - kino, gledališče, izleti)***
* ***TEŽAVE Z ORGANIZIRANJEM DNEVA***
* ***ZMANJŠANJE SPRETNOSTI IN VEŠČIN POSAMEZNIKA***
* ***IZGUBA OSEBNE IN SOCIALNE IDENTITETE (podaljšan prehod v odraslost pri mladih)***

**PROSTI ČAS**

Postopno **skrajševanje delovnega časa** in **rast življenjskega standarda** zaposlenih ustvarja možnosti kakovostnega preživljanja prostega časa.

***Neomarksistični teoretiki (Gorz):*** *kapitalistični sistem oblikuje tako delavni dan zaposlenih kot njihov prosti čas. V prostem času ustvarja PASIVNEGA POTROŠNIKA (industrija množične zabave)*

***Herbert Marcuse****: prosti čas je nadaljevanje neustvarjalnega in poneumljajočega dela. Določajo ga LAŽNE POTREBE, ki jih vsiljujejo množični mediji pod nadzorom vladajočih struktur. Človek industrijske dobe je odtujen od vseh področij svojega življenja - je "SREČNI ROBOT".*

***Tom Burns****: posameznik ni le pasivni potrošnik industrijskih izdelkov in ponudbe množične zabave, ampak z njim AKTIVNO MANIPULIRA.*

***Parker****: prosti čas je preostanek časa (čas, ki ostane ko so opravljene vse obveznosti). Dejavnosti so v prostem času neposredno odvisne od značilnosti zaposlitve: avtonomija na delovnem mestu, zadovoljstvo z delom, zavzetost pri delu.*

Razlikuje tri vzorce doživljanja dela in preživljanja prostega časa:

1. **VZOREC RAZŠIRITVE:** ni jasne meje med delom in prostim časom, poklicno delo se nadaljuje v prosti čas. Osrednji življenjski interes je zaposlitev. Značilen je za ljudi z visoko stopnjo avtonomije. In zadovoljnostjo z delom. Glavni interes je usmerjen v delo.
2. **VZOREV NEVTRALNOSTI**: delo in prosti čas se razlikujeta. Osrednji pomen ima prosti čas (gledanje TV, počitek, družinski izleti). Značilen za ljudi z nizko ali srednjo stopnjo avtonomije. Delo opravljajo zaradi plačila.
3. **VZOREC OPOZICIONALNOSTI**: osrednji pomen ima prosti čas. Zaposleni svoje delo sovražijo. Doživljajo ga kot nujno zlo. Prosti čas izkoristijo za odpočitek od dela.

**Kritika Parkerja:**

* ni upošteval drugih dejavnikov, ki vplivajo na preživljanje prostega časa

Pri preživljanju prostega časa moramo upoštevati tudi način življenja, starost, spol, razred posameznika ter njegove vrednote.

Glede preživljanja prostega časa obstajajo razlike:

* v kulturah, ki poudarjajo različne vrednote
* med spoloma: ženske imajo manj prostega časa kot moški in ga tudi drugače preživljajo (velik del prostočasnih dejavnosti se odvija doma)

Velik pomen pri oblikovanju prostega časa pa danes predpisujejo **MNOŽIČNIM MEDIJEM** (pripomogli so k razmejitvi dnevnega časa na "zunanji" in "notranji" del) ter **KOMERCIALIZACIJI** (industrija prostega časa) - oblikovanje **POTROŠNIŠKE KULTURE.**

**INSTRUMENTALNI ODNOS DO DELA**

Instrumentalni odnos do dela pomeni **POJMOVANJE in DOŽIVLJANJE DELA KOT SREDSTVA ZA DOSEGANJE DRUGIH CILJEV.**

Cilj: zaslužiti dovolj denarja.

Zadovoljstvo z delom ni odvisno od značilnosti same zaposlitve, samostojnosti pri delu, ustvarjalnosti, ampak izključno od višine plačila.

Kljub razvoju tehnologije delo večini zaposlenih ne daje priložnosti za SAMOURESNIČITEV.Večina ljudi societalnih in personalnih potreb ne more zadovoljiti v delu, ampak v prostem času.

Pomembno vlogo ima PROSTI ČAS, zato želje s preživljanjem le-tega vplivajo in določajo izbiro zaposlitve.

Protestantsko etiko dela je v razvitih družbah zamenjala **ETIKA PROSTEGA ČASA (Mills)**. Prosti čas omogoča le beg in ne izpolnitev!

Razvila naj bi se tudi nova **ESTETIKA DELA** - zlasti mladi še vedno bolje cenijo delo, ki omogoča samostojnost, samoiniciativnost, ustvarjalnost.